
REPUBLIKA HRVATSKA
OPĆINSKI KAZNENI SUD U ZAGREBU
ODJEL ZA MLADEŽ
Zagreb, Ilica-Selska, Ilica 207			           Poslovni broj: Kzd-4/2026-42		                  	     									        
                                                       
   R E P U B L I K A  H R V A T S K A
                                                  
R  J  E  Š  E  N  J  E

	Općinski kazneni sud u Zagrebu, Odjel za mladež, po sucu za mladež Stanislavu Walaszeku kao sudcu pojedincu, uz Anu Franić kao zapisničara, u kaznenom predmetu protiv optuženog M P, zbog dva kaznena djela iz članka 177. stavka 2., a u vezi članka 51. Kaznenog zakona ("Narodne novine" broj 125/11., 144/12., 56/15., 61/15., 101/17., 118/18., 126/19., 84/21., 114/22, 114/23, 36/24; – dalje: KZ/11), u povodu optužnice Općinskog kaznenog državnog odvjetništva u Zagrebu, broj od. godine, odlučujući o mjerama opreza na raspravi održanoj dana 6. listopada 2026., 

r i j e š i o  j e 

I	Na temelju članka 98. stavka 6. Zakona o kaznenom postupku („Narodne novine“ broj 152/08., 76/09., 80/11., 121/11., 91/12., 143/12., 56/13., 145/13., 152/14., 70/17., 126/19., 80/22., 36/24., 72/25. i 13/26.; dalje: ZKP) u vezi članka 98. stavka 1. i 2. točke 4. i 5. ZKP prema
optuženom M P, OIB:, sin, rođene rođen, s prebivalištem u, s boravištem, , na prezime, državljanin Republike Hrvatske
UKIDAJU SE MJERE OPREZA
- zabrane približavanja na razdaljini ne manjoj od 200 metara
- zabrane uspostavljanja i održavanja izravne i/ili neizravne veze (putem Interneta, telefona, mobilnih uređaja, društvenih mreža i elektroničke pošte) s:
oštećenim i, OIB:, rođen. u 
oštećenim i žrtvom, OIB, rođen 
II	Na temelju članka 98. stavka 6. Zakona o kaznenom postupku („Narodne novine“ broj 152/08., 76/09., 80/11., 121/11., 91/12., 143/12., 56/13., 145/13., 152/14., 70/17., 126/19., 80/22., 36/24., 72/25. i 13/26.; dalje: ZKP) u vezi članka 98. stavka 1. i 2. točke 9. ZKP prema
optuženom M P, OIB:, sin, rođen. u Zagrebu, s prebivalištem u, s boravištem u na prezime, državljanin Republike Hrvatske
ODREĐUJE SE MJERE OPREZA
- zabrana uznemiravanja ili uhođenja žrtvi kaznenog djela djeteta, OIB: rođen  u, s boravištem u i djeteta, OIB:, rođen. u Zagrebu, s  boravištem u, 
iz zakonskog razloga označenog u članku 123. stavku 1. točki 3. ZKP/08.
III	Na temelju članka 98. stavka 1. ZKP ukoliko se optuženi M Pne bude pridržavao izrečene mjere opreza, iste će biti zamijenjene istražnim zatvorom.
IV	Na temelju članka 100. stavka 2. ZKP i članka 9. i 10. Pravilnika o načinu izvršavanja mjere opreza („Narodne novine“, broj: 92/09., 66/14. i 73/21.) djelatnici Policijske uprave zagrebačke, II. Policijske postaje Zagreb, svakih 15 dana dostaviti će pisano izviješće ovom sudu o izvršavanju naložene mjere opreza.
V	Na temelju članka 98. stavka 7. ZKP naložene mjere opreza trajat će dok za to postoji potreba, a najdulje do izvršnosti presude ili do upućivanja na izdržavanje kazne zatvora ako bude takva kazna izrečena, a svaka dva mjeseca računajući od dana pravomoćnosti rješenja o mjerama opreza ispitat će se po službenoj dužnosti postoji li još potreba za mjerama opreza.
Obrazloženje
	
1. Pred ovim sudom u tijeku je kazneni postupak, u povodu uvodno citirane optužnice, protiv optuženog M P, zbog dva kaznena djela iz članka 177. stavka 2., a u vezi članka 51. KZ/11.
	
2. Dana 6. listopada 2026. godine održana je rasprava, a tijekom koje je ispitana u svojstvu svjedoka zakonska zastupnica oštećenika i na koje se po službenoj dužnosti odlučivalo o produljenju mjera opreza, budući da je rješenje ovog suda kojem su produljenje mjere opreza, postale pravomoćne 29. srpnja 2026., budući da je odlukom Županijskog suda u Zagrebu, postalo pravomoćno 29. srpnja 2026. kojem je odbijena žalba okrivljenika.
3. Na temelju članka 98. stavka 3. ZKP/08, sud je u tijeku rasprave saslušao zakonsku zastupnicu oštećenika na okolnosti aktualnih mjera opreza iz članka 98. stavka 2. točke 4. i 5. ZKP/08, a koje je navela kako smatra da nije nužno da se optuženiku zabrani prilazak i kontakti sa djecom, s obzirom na protek vremena i na njegovu aktualnu suradnju. Istaknula je da nije nužno da se viđenje provodi i pod nadzorom stručne osobe i da bi se o tome svakako trebala dogovoriti sa optuženikom i predložila je da se ukinu navedene mjere. 
3.1.Tužiteljica se protivila ukidanju aktualnih mjera opreza ističući kako se optuženik još uvijek nije uključio u tretman od ovisnosti o alkoholu i drogama, a što je utvrđenom provedenim psihijatrijskim vještačenjem te je smatrala da bi odluka o ukidanju mjera opreza u tom smislu bila preuranjena i da neovisno o očitovanju zakonske zastupnice oštećenika, treba zaštiti najbolji interes djece.
3.2. Braniteljica je predložila da se ukinu mjere opreza budući da je boravak optuženika u istražnom zatvoru utjecao njegovo ponašanje, da isti cijelo vrijeme poštuje mjere opreza koje nije prekršio i koje su na snazi godinu i pol dana, da djeca imaju pravo  na oba roditelja, pri čemu je i zakonska zastupnica oštećenika navela i predložila ukidanje mjere opreza s obzirom na suradljivost optuženika i njegovog plaćanja alimentacije.
3.3. Optuženik je naveo da već godinu i pol dana već nije vidio djecu, a što bi jako volio da može barem putem video poziva. Naveo je da će se svakako ponašati primjereno kao otac i roditelj i da na bilo koji način neće biti verbalno ni fizički agresivan prema njima, da unazad 6 mjeseci nije konzumirao alkohol ni drogu, da je u cijelosti promijenio svoj život, a da se nije uključio u tretman liječenja jer mu je savjetovano da se uključi tik nakon donošenja odluke u ovom predmetu no da je sam odlučio da neće više konzumirati alkohol ni drogu. 
4. Nakon provedenog ročišta, čitanjem spisa predmeta, utvrđeno je da se optuženom M P stavlja na teret počinjenje dva kaznena djela iz članka 177. stavka 2., a u vezi članka 51. KZ/11, a za koje postoji osnovana sumnja da je isti počinio predmetna kaznena djela, a postojanje osnovane sumnje proizlazi iz izvješća PUZ-a, II. PP Zagreb o pruženoj intervenciji povodom dojave o nasilju u obitelji uz izvješće o utvrđenom činjeničnom stanju od 3. svibnja 2025., fotografija ozljeda oduzete temeljem zapisnika o privremenom oduzimanju predmeta PUZ-a, II. PP Zagreb od 6. svibnja 2025. uz pripadajuću potvrdu o privremenom oduzimanju predmeta broj, zapisnika o ispitivanju osumnjičenika M P sastavljen u prostorijama PUZ-a, II. PP Zagreb 6. svibnja 2025. uz snimku ispitivanja, zapisnika o prvom ispitivanju okrivljenika M P sastavljen u OKDO Zagreb 7. svibnja 2025., sa snimkom ispitivanja, zapisnika o ispitivanju svjedoka (oštećenika-žrtve od 3. lipnja 2025. te nalaza i mišljenja stalnog sudskog vještaka psihijatra prof.dr.sc. od 5. lipnja 2025, a isto tako i iz iskaza ispitane tijekom rasprave, a čime je ispunjena osnovna pretpostavka za određivanje istražnog zatvora iz članka 123. stavak 1. ZKP/08, a time i osnovna pretpostavka za primjenu mjera opreza iz članka 98. stavak 1. ZKP/08.

5. Sud je utvrdio da i nadalje postoji iteracijska opasnost, a koju ovo vijeće nalazi u iz okolnosti načina počinjenja kaznenih djela koja se okrivljeniku stavlja na teret, a u kojem načinu počinjenja proizlazi upornosti i bezobzirnost okrivljenika prema maloljetnim oštećenicima, a osobito jer se optuženiku stavlja na teret da je u razdoblju od sredine 2024. do 6. svibnja 2025. učestalo u alkoholiziranom stanju vikao na svoju maloljetne sinove, da bi početkom travnja 2024. udario otvorenim dlanom sina koji ima dijagnoziran poremećaj na spektru autizma te da je sredinom travnja 2025. u noćnim satima u alkoholiziranom stanju urinirao po nogama sina i po prekrivaču kojim je dijete bilo pokriveno te po madracu krevetića, a isto tako je uzeo u obzir da je optuženik presudom Općinskog prekršajnog suda u Zagrebu poslovni broj., pravomoćne istog dana, proglašen krivim zbog počinjenja prekršaja iz članka 22. stavka 3. Zakona o zaštiti od nasilja u obitelji („Narodne novine“ broj 70/17.) te mu je izrečena kazna zatvora u trajanju od 60 dana s primjenom uvjetne osude uz rok provjeravanja od 12 mjeseci te su mu određene zaštitne mjere zabrana približavanja, uznemiravanja ili uhođenja žrtve nasilja u obitelji u trajanju od 12 mjeseci i obvezno liječenje od ovisnosti, također u trajanju od 12 mjeseci. Opasnost od ponavljanja djela proizlazi i iz okolnosti da se optuženiku stavlja na teret da je terećena kaznena djela počinio u alkoholiziranom stanju i iz nalaza i mišljenja vještaka psihijatra prof.dr.sc od 5. lipnja 2025. u kojem je navedeno da su kod optuženika verificirane psihijatrijske dijagnoze štetna uporaba alkohola, akutno opito stanje, mentalni poremećaj i poremećaj ponašanja uzrokovan uporabom kanabinoida i u kojem nalazu i mišljenju je navedeno da sredstava ovisnosti potiču loša i štetna ponašanja optuženika u vidu dezinhibicije, smanjene samokontrole i agresivnog ponašanja, a čime je dakle ispunjen i posebni zakonski uvjet.

6. Međutim, uzimajući u obzir sve utvrđene okolnosti te vodeći računa o načelu razmjernosti, sudac je ocijenilo kako više ne trebaju biti na snazi mjere opreza iz članka 98. stavka 2. točke 4. i 5. ZKP/08, a imajući u vidu da je optuženik u ovom kaznenom predmetu određen istražni zatvor rješenje Županijskog suda u Zagrebu, broj. te da su istome naknadno određene i mjere opreza rješenjem Općinskog kaznenog suda u Zagrebu broj Kovm-160/2025-4 od 3. srpnja 2025. i koje su sada na snazi već preko godinu dana i tri mjeseca, a za cijelo koje vrijeme je optuženik u potpunosti poštivao određene mjere opreza i kojih nije do sada prekršio, a isto tako imajući u vidu da je zakonska zastupnica oštećenika predložila da se ukinu mjere opreza kako bi se optuženiku ipak omogućilo da vidi djecu te imajući u vidu i da je sam optuženik izrazio želju da konačno ostvari kontakte s djecom koju nije vidio preko godinu i pol dana, sud smatra da se i "blažom" mjerom opreza iz članka 98 stavka 2. točke 9. ZKP/08 može ostvariti zakonska svrha mjera opreza i da se optuženiku kao ocu djece nakon godinu i pol dana ipak treba omogućiti da isti ostvari primjerene kontakte s djecom, po potrebi i uz nadzor stručnih osoba nadležnog HZSR Črnomerec, po odgovarajućoj procjeni, kako bi se samoj djeci omogućio ponovno viđanje svojeg oca radi njihovog daljnjeg pravilnog psihofizičkog razvoj i kako bi optuženik s istim moglo ostvarivati neposredne kontakte, ali na način da ih ne uznemirava i ne uhodi, a po potrebi i uz nadzor stručnih osoba nadležnog HZSR Črnomerec, kojom će se mjerom opreza utjecati na ponašanje optuženika. 

7. Napominje se da navedena mjera znače da će sud ukoliko optuženik se ne bude pridržavala tih mjera, iste mjere zamijeniti istražnim zatvorom sukladno odredbi članka 98. stavka 1. ZKP/08. Isto tako ove mjere opreza mogu trajati dok za to postoji potreba, a najdulje do izvršnosti presude odnosno do upućivanja na izdržavanje kazne zatvora, ako takva kazna bude izrečena, s time da će sud sukladno odredbi članka 98 stavka 7. ZKP/08, svaka dva mjeseca računajući od pravomoćnosti prethodnog rješenja o mjeri opreza, ispitati po službenoj dužnosti da li još postoji potreba za mjerom opreza te je rješenjem produljiti ili ukinuti ako više nije potrebna. Nadalje, sukladno članku 98. stavku 8. ZKP/08 protiv ovog rješenja stranke i žrtve kaznenih djela mogu izjaviti žalbu, koja ne zadržava izvršenje rješenja. I sukladno članku 100. stavku 2. ZKP/08 navedenu mjeru izvršava PU zagrebačka, II PP.

8. Slijedom navedenog odlučeno je kao u izreci rješenja.

Zagreb, 6. listopada 2026. godine
								        						
Sudac za mladež: 
Stanislav Walaszek
	                  			







Uputa o pravu na žalbu:
Protiv ovog rješenja stranke mogu podnijeti žalbu u roku od 3 (tri) dana računajući od primitka rješenja. O žalbi odlučuje Županijski sud u Zagrebu, a podnosi se pisanim putem ovom sudu u dovoljnom broju istovjetnih primjeraka za sud i suprotnu stranu. 

DNA:
1. Općinsko kazneno državno odvjetništvo Zagreb, na 
2. Optuženi M P, 
3. zz oštećenika 
4. PU zagrebačka, II. PP Zagreb – po pravomoćnosti
5. HZSR, PU Črnomerec
6. u spis

